ვასურის ეროვნული პარკი
ვასური (ინდონ. Taman Nasional Wasur) — ეროვნული პარკი და უდიდესი ჭარბტენიანი ტერიტორია ინდონეზიაში, პაპუის პროვინციაში. არეალში ადამიანთა საქმიანობა მინიმალურია. ბიომრავალფეროვნების საკმაოდ მაღალი მაჩვენებლის გამო, მას ხშირად „პაპუას სერენგეტის“ უწოდებენ. ვრცელი, ღია ჭარბტენიანი ტერიტორია საკმაოდ მდიდარ ფაუნას წარმოშობს. ტერიტორიის დაახლოებით 70 %-ს შეადგენს სავანა. ვეგეტაციათა დარჩენილი ნაწილი ჭალის ტყეები, მუსონური ტყეები, ბამბუკის ტყეები და ბალახიანი ვაკეებია. გავრცელებულია დაახლოებით 358 სახეობის ფრინველი, რომელთაგან 80 კუნძულ ახალი გვინეის ენდემია. ასევე მაღალია თევზების მრავალფეროვნება, აღწერილია 111 სახეობა.